રેલવે તંત્રના જણાવ્યા મુજબ જીએસટી લાગુ થયા બાદ 17.25ની જગ્યાએ 18 રૂપિયાનો ચાર્જ નક્કી કરવામાં આવ્યો છે અને આ જ મુજબ ચાર્જ લેવા જણાવવામાં આવ્યું છે. 15 દિવસ પહેલાં જ પે એન્ડ પાર્કિંગના કોન્ટ્રાકટરોને નવા દર મુજબ પૈસા લેવાનું અને નવી રિસિપ્ટ આપવા જણાવ્યું છે.રેલવે પી.આર.ઓ પ્રદીપ શર્માએ જણાવ્યું હતું કે પાર્કિંગના કોન્ટ્રાકરો દ્વારા જૂની રિસિપ્ટ આપીને પૈસા પડાવવામાં આવે છે. કોન્ટ્રાક્ટરોને જીએસટી બાદના નવા રેટ મુજબ 18 રૂપિયા લેવા જાણ કરાઈ છે છતાં વધુ પૈસા લેવાતા આ બાબતે તપાસ કરવામાં આવશે. કોન્ટ્રાક્ટરના માણસોએ જણાવ્યું હતું કે તેઓ રેલવે નક્કી કરેલા ચાર્જ મુજબ જ પૈસા લે છે. 17.25 પૈસાનો ભાવ હોય તો 2 રૂપિયા છૂટા પરત આપીએ છીએ.